ສະຫະລັດ ຈະຕາມລ່າ ແລະສັງຫານ ນາຍ Zawahri
ເຈົ້າໜ້າທີ່ສະຫະລັດ ກ່າວວ່າ ຈະຊອກຄົ້ນຫາ ແລະສັງຫານນາຍ Zawahri ຜູ້ນຳຄົນໃໝ່ ຂອງກຸ່ມອາລກາຍດາ
ສະຫະລັດໃຫ້ຄຳໝັ້ນສັນຍາວ່າ ຈະຈັບແລະສັງຫານຜູ້ນຳຄົນໃໝ່ຂອງກຸ່ມກໍ່ການຮ້າຍອາລ ກາຍດາ ນາຍ Ayman al-Zawahri ດັ່ງດຽວກັນກັບຜູ້ນຳຄົນກ່ອນ ຂອງກຸ່ມດັ່ງກ່າວຄື ນາຍ Osama bin Laden ປະທານເສນາທິການຮ່ວມຂອງກອງທັບສະຫະລັດ ພົນເຮືອເອກ Mike Mullen ໃຫ້ຄຳ ໝັ້ນສັນຍາດັ່ງກ່າວໃນວັນພະຫັດວານນີ້ ໂດຍເວົ້າວ່າ ທ່ານໝໍຜ່າຕັດຊາວອີຈິບທີ່ໄດ້ກາຍ ເປັນຜູ້ນຳຂອງກຸ່ມກໍ່ການຮ້າຍຄົນນີ້ ຄວນຄາດຫວັງໄວ້ວ່າ ຈະໄດ້ຮັບການປະຕິບັດຕໍ່ແບບ ດຽວກັນກັບນາຍ bin Laden ໜ່ວຍກ້າຕາຍຂອງສະຫະລັດໄດ້ສັງຫານນາຍ bin La- den ໃນການບຸກໂຈມຕີບ່ອນຫຼົບລີ້ຂອງຜູ້ກ່ຽວໃນປາກິສຖານເມື່ອຕົ້ນເດືອນພຶດສະພາຜ່ານ ມາ ລັດຖະມົນຕີກະຊວງປ້ອງກັນປະເທດສະຫະລັດ ທ່ານ Robert Gates ໃຫ້ຂໍ້ສັງເກດວ່າ ກຸ່ມອາລກາຍດາຍັງສືບຕໍ່ມີຄວາມໝາຍໝັ້ນ ທີ່ຈະທຳການໂຈມຕີກໍ່ການຮ້າຍ ຕໍ່ສະຫະລັດ ແລະຕໍ່ຜົນປະໂຫຍດ ຂອງປະເທດຕາເວັນຕົກອື່ນໆ ຕະຫຼອດທັງຂອງອິສຣາແອລນຳດ້ວຍ ແຕ່ທ່ານກ່າວວ່າ ນາຍ Zawahri ຂາດຄຸນສົມບັດພິເສດໃນການດຶງດູດໃຈຄົນທີ່ນາຍ bin Laden ມີນັ້ນ ທ່ານ Gates ເວົ້າວ່ານາຍ bin Laden ແມ່ນເປັນຜູ້ມັກລົງມືພົວພັນໃນ ການປະຕິບັດງານຫຼາຍກວ່ານາຍ Zawahri ເຈົ້າໜ້າທີ່ອະວຸໂສທີ່ຂໍສະຫງວນນາມທ່ານນຶ່ງຂອງສະຫະລັດກ່າວວ່າ ນາຍ Zawahri ບໍ່ມີ ປະສົບພະການໃນການສູ້ລົບມາກ່ອນ ແລະຍັງຂາດຄວາມເປັນຜູ້ນຳທີ່ເຂັ້ມແຂງຫຼືຄວາມສາ ມາດໃນການຈັດຕັ້ງ ໃນຕອນເຊົ້າຂອງວັນພະຫັດວານນີ້ກຸ່ມກໍ່ການຮ້າຍອາລກາຍດາປະກາດວ່ານາຍ Zawahri ຈະເຂົ້າຮັບຕຳແໜ່ງເປັນຜູ້ນຳຕາໜ່າງກໍ່ການຮ້າຍອາລກາຍດາໃນທົ່ວໂລກ